BEC อวดผลงานไตรมาส 1 พลิกกำไร 138.83 ลบ. รับต้นทุน-ค่าใช้จ่ายลดฮวบ
BEC อวดผลงานไตรมาส 1 พลิกกำไร 138.83 ลบ. จากปีก่อนขาดทุน 275.16 ลบ. รับต้นทุน-ค่าใช้จ่ายลดฮวบ หลังปรับโครงสร้างองค์กร
BEC อวดผลงานไตรมาส 1 พลิกกำไร 138.83 ลบ. จากปีก่อนขาดทุน 275.16 ลบ. รับต้นทุน-ค่าใช้จ่ายลดฮวบ
14 พ.ค. 2564

บริษัท บีอีซี เวิลด์ จำกัด (มหาชน) หรือ BEC รายงานผลการดำเนินงานงวดไตรมาส 1/64 สิ้นสุดวันที่ 31 มี.ค.2564 ดังนี้

โดยผลการดำเนินงานงวดไตรมาสดังกล่าวพลิกมีกำไร เนื่องจากบริษัทฯ มีต้นทุนรวมของกลุ่ม BEC อยู่ที่ 973.3 ล้าน บาท ลดลง 38.8% จากไตรมาสที่ 1/63 และลดลง 4.2% จาก ไตรมาสที่ 4/63 ตามแผนงานที่ได้มีการดำเนินการต่อเนื่อง ได้แก่ การลดต้นทุนดำเนินการ การลดขนาดองค์กร การยุติการออกอากาศช่อง 3 ในระบบอนาล็อกหลังสิ้นสุดสัญญาสัมปทาน โครงการลดค่าใช้จ่ายต่างๆ และการถอดงบของ Tero ซึ่งทั้งหมดจะเป็นโครงสร้างต้นทุนใหม่ของกลุ่ม BEC ในปี 2564
รวมทั้งมีกำไรขั้นต้นรวมอยู่ที่ 334.9 ล้านบาท หรือเพิ่มขึ้น 715.4% จากไตรมาสที่ 1/63 แต่ลดลง 52.3% จากไตรมาสที่ 4/63 ที่มีธุรกจิการขายลิลสิทธิ์ละครไปต่างประเทศ (Global Content Licensing) และธุรกิจดิจิทัลแพลตฟอร์ม (Digital Platform) รายได้รวมกันมากถึง 329.7 ล้านบาทมาสนับสนุน ทั้งนี้ในไตรมาสที่ 1/64 มีอัตรากำไรขั้นต้นอยู่ที่25.6%
อีกทั้งค่าใช้จ่ายในการขายและบริหารรวมของกลุ่ม BEC อยู่ที่ 146.4 ล้านบาท ลดลง 60.5% จากไตรมาสที่ 1/2563 และลดลง 53.9% จากไตรมาสที่ 4/63 จากการลดค่าใช้จ่ายการลดขนาดองค์กรและจากการถอดงบของ Tero